section_heading: VfB Stuttgart
paragraph_text: Na kraju sezone Grønkjær napušta klub i vraća se u domovinu, dok se Tomassona povezivalo s Birmingham Cityjem. Na kraju ljetnog transfernog roka u kolovozu 2006. igrač je odlučio da će ostati u VfB Stuttgartu jer je vjerovao u bolju klupsku sezonu. Klub je tada postao njemačkim prvakom ali je na Tomassonovu štetu trener odlučio da će se u igri uglavnom koristiti Cacau i Mario Gomez. Zbog toga je izgubio mjesto u početnom sastavu te je u igru uglavnom ulazio kao rezerva. Tako je odigrao svega 4 od 17 utakmica u prvom dijelu sezone.